Phihlelo: Ke Hotšwe ke go Sepela le Batho ba Bohlale _ William Samuelson
Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
Ke Hotšwe ke go Sepela le Batho ba Bohlale
GE KE BE KE SA LE YO MONYENYANE
Lapa la gešo le be le eba gona dibokeng ka mehla e bile le eya ka ntlo le ntlo go botša batho ka dilo tšeo Modimo a re tshepišitšego tšona nakong e tlago tšeo di lego ka Beibeleng. Mohlala wa batswadi ba ka le tlwaetšo yeo ba re neilego yona di ile tša re thuša kudu. Nna le sesi wa ka e lego Dorothy re ile ra ba bagoeledi ba Mmušo re na le mengwaga e tshela. Ka 1943, ke ile ka ingwadiša Sekolong sa Bodiredi sa Pušo ya Modimo, seo se bego se sa tšwa go thongwa.
Ka morago, molebeledi wa rena wa tikologo e ile ya ba ngwanabo rena Bud Miller le mosadi wa gagwe e lego Joan. Ka nako yeo ke be ke na le mengwaga e 18, e lego mengwaga yeo masogana ka moka a bego a swanetše go ya ntweng. Lekgotla la mo ke bego ke dula gona la go kgetha mašole le ile la mpha mošomo wo o bego o sa dumelelane le taelo ya Jesu ya gore balatedi ba gagwe ba se tšee lehlakore dipolotiking. Nna ke be ke nyaka go bolela ditaba tše dibotse tša Mmušo wa Modimo. (Joh. 15:19) Ke ile ka dira boipiletšo lekgotleng leo gore le ntshware ka tsela yeo le bego le swara baruti.
Ge ke be ke sa tšwa go fihla Bethele, ke eme kgauswi le koloi ya polaseng ya Bethele
Yo mongwe wa dikgaetšedi tšeo di bego di etla go tlo re thuša ka mošomo woo ke Angela Romano. O be a badišitšwe ke Etta. Ka baka leo, ge ke dutše ke hlankela Bethele, ke ile ka kopana le motho yo mongwe gape yo bohlale, ke ra Angela, yoo ga bjale re nago le mengwaga e 58 re hlankela Jehofa. Nna le Angie re nyalane ka April 1958, gomme re thabetše ditokelo tše dintši tirelong ya Jehofa. Go theoša le mengwaga yeo, Angie o thušitše go tiiša lenyalo la rena ka gobane o botegela Jehofa. Ke dula ke ithekga ka yena, go sa šetšwe mathata ao re kopanago le ona.
Lega go le bjalo, maemo a dipolotiki a ile a fetoga nageng yeo, gomme ra swanelwa ke go hudugela South Vietnam. Ka manyami, pele go fela mengwaga e mebedi re le moo, ke ile ka babja kudu, ka gona ra kgothaletšwa go boela gae. Ke be ke nyaka nakonyana gore ke fole, gomme gateetee ka morago ga gore ke fole, re ile ra boela tirelong ya nako e tletšego.
Ke thabela go kopana le barutwana bao ba tšwago lefaseng ka moka
Ntšha Moneelo wa go Thekga Modiro wa Rena wa Lefase ka Bophara